Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 603/13/6606	Lučenec, 16.5.2014
EEČ : 2-47-64-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec dcéry XXXXX, nar. XXXXX hoci bol podľa právoplatného rozsudku  Okresného súdu v Lučenci č. XXXXX počnúc dňom  26.01.2010 povinný platiť výživné na dcéru mesačne v sume 30 % zo sumy životného minima vždy do 15-teho dňa toho ktorého mesiaca k rukám matky dieťaťa XXXXX, nar. XXXXX z XXXXX takto uloženú povinnosť v XXXXX a inde riadne neplnil a za obdobie od 15.08.2013 do 15.01.2014 dlhoval na výživnom celkom 162,78 € 

lebo nie je tento skutok trestným činom a nie je dôvod na postúpenie veci

Odôvodnenie:
Vykonaným vyšetrovaním bolo v predmetnej trestnej veci zistené, že obv. XXXXX ako otec dcéry XXXXX, nar. XXXXX hoci bol podľa právoplatného rozsudku Okresného súdu v Lučenci č. XXXXX počnúc dňom  26.01.2010 povinný platiť výživné na dcéru mesačne v sume 30 % zo sumy životného minima vždy do 15-teho dňa toho ktorého mesiaca k rukám matky dieťaťa XXXXX, nar. XXXXX z XXXXX takto uloženú povinnosť v XXXXX a inde riadne neplnil a za obdobie od 15.08.2013 do 15.01.2014 dlhoval na výživnom celkom 162,78 €.
	XXXXX vo výpovedi dňa 14.03.2014 doznal, že na dcéru XXXXX bývalej manželke skutočne neplatil výživné, avšak v januári 2014 bolo dodatočne uhradených na výživnom celkom 131,65 €, on sám dobrovoľne poslal na účet exekútora sumy 6 € a 18 €, v mesiaci február 2014 bola uhradená ďalšia suma 27,13 €, ktorými úhradami bolo dodatočne uhradené zameškané výživné až do konca januára 2014. Má vedomosť, že od februára 2014 už budú vykonávané zrážky na výživné z jeho pracovnej odmeny, ktorú dostáva vo výkone trestu odňatia slobody, do výkonu ktorého trestu nastúpil 14.10.2013 a od novembra 2013 je pracovne zaradený. Ďalej má vedomosť, že zameškané výživné resp. bežné výživné na dcéru XXXXX vymáhal exekútor JXXXXX, ktorý v januári 2014 poslal do väznice príkaz na začatie exekúcie. 
	Svedkyňa XXXXX vo výpovedi dňa 28.12.2013 uviedla, že povinný XXXXX až do júla 2013 riadne a pravidelne platil výživné určené súdom na dcéru Nikolu, potom v mesiacoch august, september, október, november a december roku 2013 žiadne peniaze na výživné neposlal a tak mu vznikol dlh vo výške 108,52 €, na základe čoho požiadala o exekučné vymáhanie. Ďalej uviedla, že počas neplatenia výživného dcéra núdzou netrpela. Ona o náhradné výživné nepožiadala. Svedkyňa v ďalšej výpovedi dňa 12.03.2014 uviedla, že jej bývalý manžel jej peňažnými poštovými poukazmi uhradil celú dlžnú sumu výživného opätovne uviedla, že dcéra XXXXX nikdy núdzou netrpela.
	Svedkyňa XXXXX ako matka obvineného XXXXX vo výpovedi dňa 10.03.2014 na základe poverenia svojho syna od dňa 09.01.2014 do dňa 24.02.2014 za syna vyplatila dlžnú sumu výživného za obdobie od júla 2013 do februára 2014 a to v sume 213,04 €, pričom malo byť uhradené celkom 189,91 €.
	Z rozsudku OS v Lučenci č. 8C 127/2009 z 13.01.2010, ktorý nadobudol právoplatnosť a vykonateľnosť 26.01.2010 bol povinný XXXXX prispievať na výživu maloletej dcéry XXXXX sumou 30 % zo sumy životného minima počnúc dňom právoplatnosti rozsudku vždy do 15-teho dňa toho ktorého mesiaca vopred k rukám matky dieťaťa XXXXX.
	Podľa jednotlivých poštových peňažných poukazov pripojených k trestnému spisu bola od 09.01.2014 do 24.02.2014 vyplatená celá dlžná suma výživného. Dňa 24.01.2014 bol vydaný exekučný príkaz pod sp. zn. XXXXX na vykonanie exekúcie zrážkami zo mzdy v rozsahu 2/3 povinného XXXXX, na ktorú má nárok voči platiteľovi mzdy ÚVV Banská Bystrica, Komenského 7.
	Podľa potvrdenia exekútora z 24.02.2014 v období od 22.11.2013 do 24.02.2014 bolo vymožené výživné v sume 0 €. Podľa žiadosti XXXXX z 13.01.2014 táto požiadala o zastavenie exekúcie, nakoľko bola uhradená požadovaná suma výživného vo výške 108,52 €.
	Podľa správy ÚVV a ÚVTOS v Banskej Bystrici zo 04.03.2014 po doručení príkazu na začatie exekúcie na vykonanie zrážok na výživné na XXXXX povinný XXXXX nachádzajúcim sa vo výkone trestu ústav začne vykonávať zrážky z výplaty za mesiac február 2014, povinný na základe vlastnej žiadosti dobrovoľne dňa 04.02.2014 uhradil ako výživné 6 € a dňa 18.02.2014 vo výške 18 € na účet exekútora v Lučenci.	
	Po vyhodnotení vyššie uvedených dôkazov najmä výpovedí svedkyne - poškodenej XXXXX, svedkyne XXXXX, listinných dôkazov najmä poštových peňažných poukazov a správy ÚVTOS som zistil, že obv. XXXXX prostredníctvom svojej matky XXXXX a na základe exekučného konania uhradil poškodenej XXXXX celú dlžnú sumu výživného na dcéru XXXXX v rozsahu právoplatného rozhodnutia súdu o povinnosti platiť výživné.
	Podľa § 215 ods. 1 písm. b/ Tr. poriadku prokurátor zastaví trestné stíhanie ak nie je skutok trestným činom a nie je dôvod na postúpenie veci. 
	Z vyššie uvedených dôvodov bolo preto potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor